Siri Bjerke (billedkunstner)

Siri Bjerke (født i 1957 i Oslo) er en norsk skulptør og maler.  Bjerke er utdannet fra Kunstakademiet i Trondheim i perioden 1983–1984 og Vestlandets kunstakademi i perioden 1984–1987. Hun har også en cand.mag.-grad i litteratur og teatervitenskap fra Universitetet i Bergen.

Bjerkes kunst er innkjøpt av blant andre Riksgalleriet, Hedmark fylke, Oppland fylke og Kistefos-Museet. Hennes første offentlige utsmykning var maleriet «Bomullsblomst», som i 1990 ble innkjøpt av Hedmark fylke til utsmykning av Stange videregående skole. I 1996 kjøpte Utsmykningsfondet inn de tre skulpturene som utgjør verket «Steinhester» til Florø postgard. «Kjærlighetsbenken» (2003) står i Drammen. «Samuraiens ridedyr, den tredje dagen» (2001) står i Kistefos-Museets skulpturpark. I 2009 ble to av hennes hesteskulpturer i stein avduket ved elvebredden i Sandvika, da byen innviet sitt nye «fortellersted». Lørenskog kommune avduket i 2017 verket «Når jeg har krone på», som er utført i larvikitt og har fått plass i Rådhusparken.

 Litteratur 

  Inneholder også en fagtekst av Holger Koefoed: «Siri Bjerkes skulpturer og Gro Dahles tekster»


 Gunnar Danbolt (2005). Skulptur – Siri Bjerke, Marit Lyckander og Kjersti Wexelsen Goksøyr.
 Referanser 

 Eksterne lenker 


Kategori:Norske billedhuggere
Kategori:Norske malere
Kategori:Fødselsdato ikke oppgitt